 የክረምት የእሳት አደጋ ደህንነት እና የተንቀሳቃሽ ማሞቂያ
　አጠቃቀም

# **በነጭ ናፍጣ የሚሰሩ ማሞቂያዎች መጠቀም የተከለከለ ነው**

* የኮሎምቢያ ዲስትሪክት የእሳት ደንብ በዋሺንግተን ዲሲ ውስጥ በሚገኝ ማንኛውም ቦታ ውስጥ በነጭ ናፍጣ የሚሰሩ ማሞቂያዎችን መጠቀም በጥብቅ የተከለከለ ነው።
* በነጭ ናፍጣ የሚሰሩ ማሞቂያዎች በ ኮሎምቢያ ዲስትሪክት እሳትና ድንገተኛ አደጋ ህክምና ክፍል ይወረሳሉ። ይህንን ደንብ መጣስ እስከ $300.00 በሚደርስ የገንዘብ ቅጣት ያስቀጣል።
* በነጭ ናፍጣ የሚሰሩ ማሞቂያዎች በማንኛውም ጥቅም ላይ የሚውሉበት ቦታ የእሳት አደጋ ስጋትን ከፍ እንዲል ያደርጋሉ።

**ተቀባይነት ያላቸው ተንቀሳቃሽ ማሞቂያዎች**

- በኤሌክትሪክ የሚሰሩ የቦታ ማሞቂያዎች

* በኤሌክትሪክ የሚሰሩ የዘይት ወይንም የውኃ ራዲያተሮች
	+ በኤሌክትሪክ የሚሰሩ የቤዝቦርድ ማሞቂያዎች

# **የተንቀሳቃሽ ማሞቂያ ደህንነት ምክሮች**

* + ማንኛውም ተንቀሳቃሽ ማሞቂያ ከመጠቀምዎ በፊት የአምራቹ የአጠቃቀም መመሪያዎችን ያንብቡ።
	+ እቤት ውስጥ የሚጠቀሙበት ተንቀሳቃሽ ማሞቂያ በፍጹም በቸልተኝነት ወይንም ህጻን ብቻ ባለበት ቦታ አይተዉ።
	+ በኤሌክትሪክ የሚሰሩ ተንቀሳቃሽ ማሞቂያዎችን በፍጹም ከሰውነት መታጠቢያ ወይንም ከውኃ አጠገብ አይጠቀሙ።
	+ በማንኛውም ተንቀሳቃሽ ማሞቂያ ዙርያ ቢያንስ 3 ጫማ ክፍት ቦታ መኖር አለበት።
	+ የኤሌክትሪክ ኃይል ማስተላለፊያ ገመድ እንዳይላጥ እና ጉዳት እንዳይደርስበት በመደበኛ ሁኔታ ይፈትሹ።
	+ የማቂያ ገመድ በፍጹም ከምድርቤት ምንጣፍ ስር አያድርጉ።
	+ ፍጹም አስፈላጊ ካልሆኑ በስተቀር ተቀጣይ ገመዶችን ከመጠቀም ይቆጠቡ።
	+ ተቀጣይ ገመድ መጠቀምዎ የግድ ከሆነ፣ የማሞቅያ አምራቹ ምክሮችን ይከተሉ።

# **የክረምት የማሞቂያ ደህንነት ምክሮች**

* + ማሞቂያዎ በየአመቱ በብቁ ባለሙያ ያስፈትሹ እና አስፈላጊ ከሆነም ያስጠግኑ።
	+ አስፈላጊ ከሆነ፣ ጭስ ማውጪያዎ በየአመቱ ያስፈትሹ እና ያስጠርጉ።
	+ እሳት እየነደደ የሚገኝበት የእሳት ማንደጃ ቦታ በቸልተኝነት ትተው አይሂዱ።
	+ ምጣድዎ ወይንም ምድጃዎ ቤት ለማሞቅ አይጠቀሙባቸው።
	+ እያንዳንዱ የቤትዎ ደረጃ በሚገባ የሚሰራ የጭስ ማሳወቂያ ደወል እንዳለው ያረጋግጡ እንዲሁም ባትሪዎቹን በየ 6 ወሩ መቀየር እንዳለብዎ እርግጠኛ ይሁኑ።
	+ ከቤተሰብዎ ጋር በመሆን የእሳት አደጋ ማምለጫ እቅድ ያዘጋጁ እንዲሁም ይለማመዱት።

# **ለተጨማሪ መረጃ፣**

ወደ የኮሎምቢያ ዲስትሪክት እሳት እና ድንገተኛ አደጋ ሕክምና አገልግሎቶች እና የህይወት ደህንነት ትምህርት ክፍል በስልክ ቁጥር 202.727.1600 ይደውሉ